Република Србија

ОПШТИНА ЉУБОВИЈА

**-Општинска управа-**

Број: 404-51/2016-04

10.11.2016. године

Љ у б о в и ј а

На основу члана 115. став 5 Закона о јавним набавкама („Службени гласник Републике Србије“, број: 124/2012, 14/2015 и 68/2015), Општинска управа општине Љубовија, као Наручилац, доноси

**О Д Л У К У**

**о измени Уговора о извођењу радова на изградњи армирано бетонског моста преко Оровичке реке у месту Слатник, општина Љубовија**

**број: 404-51/2016-04 од 29.09.2016. године**

1. Овом Одлуком одобрава се измена Уговорао извођењу радова на изградњи армирано бетонског моста преко Оровичке реке у месту Слатник, општина Љубовија, заводни број Наручиоца: 404-51/2016-04 од 29.09.2016. године, заводни број Извођача радова: 601/16 од 03.10.2016. године, односно повећање његове вредности за 78.620,00 динара, због вишка радова.

Назив наручиоца: Општинска управа општине Љубовија

Адреса наручиоца: Војводе Мишића 45, 15320 Љубовија

Интернет страница наручиоца: [www.ljubovija.rs](http://www.ljubovija.rs)

Врста наручиоца: орган јединице локалне самоуправе

Врста предмета: Радови на изградњи армирано бетонског моста преко Оровичке реке у месту Слатник општина Љубовија, који обухватају: припремне, земљане, бетонске и армирано бетонске, армирачке и браварске радове.

45221110 – радови на изградњи мостова

Првобитна вредност уговора: 786.200,00 динара без ПДВ-а

Измењена вредност уговора: 864.820,00 динара без ПДВ-а

Објективни разлози за измену уговора: Разлог за измену Уговора о извођењу радова на изградњи армирано бетонског моста преко Оровичке реке у месту Слатник, општина Љубовија, број: 404-51/2016-04 од 29.09.2016. године, који је код Извођача радова „Машинокоп“ доо Шабац заведен под бројем 601/16 од 03.10.2016. године је захтев Извођача број: 404-51/16-04 од 27.10.2016. године. У захтеву се наводи да се појављују вишкови радова и то на ископу темеља и у дужини зида (око 50 цм) и тражи се да се одобри њихово извођење у складу са чланом 15. Уговора. Са наведеним захтевом сагласио се стручни надзор. Након разматрања Захтева, наручилац је утврдио да је захтев основан и одобрио извођење вишка радова у вредности 78.620, 00 динара. Основ за измену Уговора о извођењу радова на изградњи армирано бетонског моста преко Оровичке реке у месту Слатник, општина Љубовија је члан 115. став 1 и 3 Закона о јавним набавкама и члан 15. Уговора. Законом о јавним набавкама прописано је да Наручилац може након закључења уговора о јавној набавци без спровођења поступка јавне набавке повећати обим предмета набавке, с тим да се вредност уговора може повећати максимално до 5% од укупне вредности првобитно закљученог уговора, при чему укупна вредност повећања уговора не може да буде већа од вредности из члана 39. став 1 овог закона. Прописани лимит се не односи на вишкове радова уколико су исти уговорени. Чланом 15. Уговора о извођењу радова на изградњи армирано бетонског моста преко Оровичке реке у месту Слатник, општина Љубовија предвиђено је да уколико се током извођења уговорених радова појави потреба за извођењем вишкова радова Извођач је дужан да застане са том врстом радова и писмено обавести стручни надзор и Наручиоца. Ставом 2 истог члана предвиђено је да по добијању писмене сагласности, извођач радова ће извести вишак радова. Јединичне цене за све позиције из предмера радова за које се утврди постојање вишка радова остају фиксне и непроменљиве, а извођење вишка радова до 10% количине неће утицати на продужење рока завршетка радова.

1. Ову Одлуку у року од три дана од дана доношења објавити на Порталу јавних набавки и доставити извештај Управи за јавне набавке и Државној ревизорској институцији.
2. Одлуку доставити Службенику за јавне набавке, извођачу радова и архиви.

**НАЧЕЛНИК**

**ОПШТИНСКЕ УПРАВЕ**

**Мирослав Ненадовић**